
OBRAZEC 2 - IZJAVA PRIJAVITELJA O IZPOLNJEVANJU RAZPISNIH POGOJEV


Pod kazensko in materialno pravno odgovornostjo jamčim za izpolnjevanje in sprejemanje razpisnih pogojev za kandidiranje na javnem razpisu spodbude za nastop na sejmih s področja lesarstva v Sloveniji v letih 2026 in 2027 in sicer:
1. Izjavljam, da sem seznanjen in se strinjam z vsemi pogoji, ki so navedeni v tem javnem razpisu in razpisni dokumentaciji,
2. Se strinjam z vsemi procesi, definiranimi v razpisni dokumentaciji ter zbiranjem in obdelavo podatkov, povezanih z izvajanjem tega razpisa, 
3. Izjavljam, da se strinjam z izvajanjem nadzora s strani pooblaščenih oseb iz Republike Slovenije v zvezi z izvajanjem projekta. Zavedam se, da se lahko nadzor odvija tudi v prostorih podjetja,
4. Izjavljam, da prijavitelj izpolnjuje pogoje za upravičenca, določene v točki 3 javnega razpisa,
5. Izjavljam, da prijavitelj na dan oddaje vloge nima neporavnanih zapadlih finančnih obveznosti v višini 50 eurov ali več do ministrstva oziroma njegovih izvajalskih institucij (Slovenski podjetniški sklad, Javna agencija Republike Slovenije za spodbujanje podjetništva, internacionalizacije, tujih investicij in tehnologije in Slovenski regionalno razvojni sklad), iz naslova pogodb o sofinanciranju oziroma dodelitvi javnih sredstev, ki so bile kot neporavnane in zapadle ugotovljene s pravnomočno odločbo pristojnega sodišča;
6. Izjavljam, da v obdobju zadnjega leta, šteto za nazaj od dne oddaje vloge, prijavitelj nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge,
7. Izjavljam, da prijavitelj ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje vloge ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US, 57/23 – odl. US, 102/23, 25/25 – odl. US, 40/25 in 100/25-ZS-1) ter ni v postopku likvidacije po ZGD-1;
8. Izjavljam, da prijavitelj ne prejema ali ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb v težavah (Uradni list RS, št. 44/07 - uradno prečiščeno besedilo, 51/11, 39/13, 56/13 in 27/16 - ZFPPIPP-G in 5/17) in ni podjetje v težavah skladno z 18. točko 2. člena Uredbe Komisije (EU) št. 651/2014
9. Izjavljam, da za prijavitelja ni podana prepoved poslovanja v razmerju do ministrstva v obsegu, kot izhaja iz 35. člena ZIntPK.
10. Izjavljam, da dejanski lastnik/i prijavitelja v skladu z 19. členom Zakona o preprečevanju pranja denarja in financiranja terorizma (Uradni list RS, št. 60/07, 19/10, 77/11, 108/12 – ZIS-E, 19/14 in 68/16 – ZPPDFT-1) ni/niso vpleten/i v postopke pranja denarja in financiranja terorizma
11. Izjavljam, da prijavitelj ni v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti.
12. Izjavljam, da za iste že povrnjene upravičene stroške in aktivnosti, ki so predmet sofinanciranja v tem razpisu, prijavitelj ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega financiranja).
13. Izjavljam, da bo prijavitelj upošteval pravilo kumulacije državnih pomoči - skupna višina državne pomoči za projekt v zvezi z istimi upravičenimi stroški ne sme presegati največje intenzivnosti pomoči ali zneska državne pomoči, kot jih določajo sheme državnih pomoči, po katerih se izvaja predmetni javni razpis.
14. Izjavljam, da je projekt skladen z namenom, ciljem in s predmetom javnega razpisa.
15. Izjavljam, da je iz predložene finančne konstrukcije, v okviru prijavljenega projekta, razvidna dinamika in viri financiranja. Financiranje oz. zapiranje finančne konstrukcije subvencioniranih stroškov z lizingom ni dovoljeno.
16. Izjavljam, da je projekt izveden na področju uporabe lesa in/ali lesnih tvoriv (delež lesa v lesnih tvorivih mora biti nad 50 % volumna) (registracija projekta na področju SKD 2025 C16 (razen razreda 16.26) ali C31 Proizvodnja pohištva .
17. Izjavljam, da se projekt ni začel izvajati pred objavo javnega razpisa (vsi dogodki, povezani z izvedbo projekta kot so npr. zavezujoče naročilo, podpis/sklenitev pogodbe, predplačila, are, izdaja avansnih računov, izdaja računov, se lahko izvršijo šele po datumu oddaje vloge na ta razpis).
18. Izjavljam, da se vsebina sofinanciranega projekta ne nanaša na sledeče izključene sektorje:
· primarna proizvodnja ribiških proizvodov in proizvodov iz akvakulture;
· predelava in trženje ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg;
· primarna proizvodnja kmetijskih proizvodov;
· predelava in trženje kmetijskih proizvodov v enem od naslednjih primerov:
· kadar je znesek pomoči določen na podlagi cene oziroma količine takih proizvodov, ki so nabavljeni od primarnih proizvajalcev ali jih je na trg dalo zadevno podjetje;
· kadar je pomoč pogojena s tem, da se delno ali v celoti prenese na primarne proizvajalce;
· dejavnosti, povezane z izvozom v tretje države ali države članice, in sicer pomoč, neposredno povezana z izvoženimi količinami, vzpostavitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo;
· primeri, ko se domačim proizvodom in storitvam pri uporabi daje prednost pred uvoženimi.
19. Se strinjam z javno objavo osnovnih podatkov sofinanciranega projekta.
20. Izjavljam, da bom vodil posebno, ločeno knjigovodsko evidenco upravičenih in neupravičenih stroškov, ki se nanašajo na projekt pod _________________________(vpišite naziv in številko stroškovnega mesta, na katerem bo voden projekt).
21. Izjavljam, da bom nabavil opremo in/ali storitve, ki sodijo med upravičene stroške, od nepovezanih tretjih oseb, po tržnih pogojih,
22. Izjavljam, da se je prijavitelj seznanil in se strinja z vsebino pogodbe o sofinanciranju
23. Izjavljam, da dovoljujem ministrstvu, da za potrebe preverjanja izpolnjevanja splošnih pogojev po tem javnem razpisu, iz uradnih evidenc pridobi potrebne podatke,
24. Izjavljam, da dovoljujem ministrstvu zbiranje in obdelavo mojih osebnih podatkov v skladu z razpisno dokumentacijo,
25. Se zavedam, da je vsako navajanje neresničnih podatkov v predloženi vlogi po zakonodaji Republike Slovenije kaznivo dejanje.



KRAJ IN DATUM:                         	 ŽIG[footnoteRef:1] IN PODPIS ODGOVORNE OSEBE:  [1:  Če prijavitelj ne posluje z žigom mora to napisati.] 

_____________		      	                         	   _________________________________

